**DIGITÁLIS TANANYAG : ÉNEK – ZENE / 6. OSZTÁLY**

**2.**  **J. S. BACH: JÁNOS PASSIÓ**

KEDVES HATODIKOSOK!

A mai alkalommal egy nagyon szép művet mutatok nektek. Ahogy a címben is láttátok, egy *passióról* lesz szó. Előre szólók, ne vidám zenéhez készüljetek! A művet jellemzően HÚSVÉT idején szokták játszani *templomokban*, *hangversenytermekben*. *Tv-n*, valamint *rádión* minden évben hallható.

*Mi az a passió?*

* A **passió** Jézus szenvedéstörténetét és halálát elmesélő *oratórikus mű*. *Emlékszel?* A múlt órai anyagban tanultuk, hogy a barokk zenének vannak énekes műfajai, pl. az *oratórium*. A passió egyfajta oratórium. Zenekar, énekkar, szólisták adják elő. Ebben a műben a mesélő maga az evangélista. ( Az evangélisták Jézus tanítványai voltak. ) Ebben a műben **János** evangélista szemszögéből hallhatjuk a történetet.
* FONTOS: A **passió** szót NEM „ssz” hangnak ejtjük, mert semmi köze a passzióhoz!!! Ahogy írtam, úgy kell ejteni: PASSIÓ
* Most kérem, olvasd végig a Tk.64. oldalát! MEG KELL **TANULNI**,mit ír a **PASSIÓRÓL** ÉS A **KORÁLRÓL**. Nem szóról szóra, csak a lényegét!

HALLGASSUNK RÉSZLETEKET A MŰBŐL!

1. „O GROSSE LIEB”:

<https://www.youtube.com/watch?v=nagRCkQKPzg>

1. „JESUM VON NAZARETH”

Ebben a részletben a kórust és a szólistákat hallhatod. *Jézusnak* mélyebb a hangja, az evangélista *(János)* pedig magasabban énekel. A történetben épp a Názáreti Jézust keresik a fegyveresek, Júdással az élükön! **Itt árulja el Júdás Jézust!**

<https://www.youtube.com/watch?v=qZIciw8qOE4>

1. „ IN MEINEM HERZENS GRUNDE”

Ennek a résznek meghallgatása előtt olvasd el a Tk.65. oldalon lévő információkat! Amit hallani fogsz, annak a kottája is a Tk.-ben van.

<https://www.youtube.com/watch?v=xXeiVp4408U>

**Házi feladat:**

Írd le a **saját** véleményedet, érzéseidet a **három** meghallgatott műrészletről. **Művenként** 2 mondat elég, de írd oda, hogy épp melyikről írsz**!** (Nem baj, ha nem tetszett! Szépen írd meg, hogy miért nem, és az már jó!)

**FONTOS: WORD-BEN ÍRJ, VAGY LEVÉLBEN VÁLASZOLJ! NE FOTÓT KÜLDJ, MERT SOK HELYET FOGLAL! Köszönöm!**

Jó munkát kívánok mindenkinek! Beküldés módja és határideje a honlapon olvasható.